Net Girls-bootreis 2018 | Voelgoed
Net Girls-bootreis 2018	Drie Supervroue reis saam met die Finesse-girls van 2 tot 5 Maart 2018 vir ŉ onvergeetlike ervaring. Maak seker jy kom saam.
Jy is ’n Supervrou! Super-spesiaal, super-uniek en super-oulik. So, sorg dat jy jou vrouwees saam met jou ma, sussie, niggie of vriendinne kom vier.
Skop jou skoene uit vir een van die grootste bederfnaweke van jou lewe. Vergeet van jou dagboek, die kinders se huiswerk en jou man se hoop wasgoed.
Jy kan eet tot jy lê en lê tot jy eet en boonop leef soos ’n koningin aan boord van die luukse Sinfonia! Tan op die dek, probeer ’n eksotiese cocktail en kuier saam met jou beste vriendinne – whatever rocks your boat!
Ons neem ook die Portugese Eiland se strand en warm see op horings!
Ons Supervroue is al drie #SuperSterre, #SuperSosiaal en #SuperSnaaks. Laat Lynette Beer jou inspireer, lag uit jou maag vir Dowwe Dolla en kuier saam met Andriëtte, wat ’n paar splinternuwe liedjies na die boot bring.
Maak seker jy klim op die #netGIRLS-boot van 2 tot 5 Maart van Durban na die Portugese Eiland!
Ons sien jou op die boot in 2018!Skakel MSC direk by 011 807 5111 en sê jy wil vir die Finesse bootreis bespreek.
As deel van die Finesse-groep, kry jy ’n geskenksakkie en toegang tot al die vertonings. Indien jy deur ’n reisagent bespreek sal jy nie del wees van die Finesse groep nie.
Jy kan ook aanlyn bespreek deur hier te kliek.Maak seker jy kliek op die Finesse Cruise, anders gaan jy uitmis op belangrike kommunikasie. ANDRIËTTE NORMAN
Die bootbelewenis en die herlewing in my siel is van so ’n aard dat ek eintlik net kan jubel... Ek en my drie dogters het ons hartseer oor Corliatjie (ons meisiekind wat ons verlede jaar verloor het) oor die pragtige blou see finaal gegroet.
DANKIE DANKIE DANKIE dat julle ons die geleentheid bied om ’n bietjie weg te kom, te ontspan en opnuut pitkos vir die siel te kry. Ons het gelag, so hier en daar ’n traan-in-die-oogoomblik gehad, en opnuut “stil” geraak en besin oor ons Kind-van-God-wees; vrou-wees; mamma-wees en vriendin-wees. Die bekendes was uitstekend en ons het reeds boodskappe uit die God is Groot-boek gekry wat ons altyd sal bybly. Dankie Finesse vir herinneringe en dat julle in ons lewe belê.
Foto's en videos van ons vorige reise:Net Girls-bootreis 2017 foto-albumNet Girls-bootreis 2016 foto-albumNet Girls-bootreis 2015 foto-album
61934 keer gelees